Տ Ե Ղ Ե Կ Ա Ն Ք

Հայաստանի Հանրապետության կառավարության 2019 թվականի

մայիսի 16-ի «Հայաստանի Հանրապետության կառավարության

2019-2023 թվականների գործունեության միջոցառումների ծրագիրը հաստատելու մասին» N 650-Լ որոշմամբ հաստատված՝ 2019 թվականին իրականացված միջոցառումների արդյունքների վերաբերյալ

360.1 Քաղաքաշինական ծրագրային (տարածական պլանավորման) փաստաթղթերի մշակում 2017-2024 թվականների ծրագրի շրջանակներում՝ Միկրոռեգիոնալ մակարդակի համակցված տարածական պլանավորման փաստաթղթերի մշակում

ՀՀ կառավարության 2019 թվականի մայիսի 16-ի` «Հայաստանի Հանրապետության կառավարության 2019-2023 թվականների գործունեության միջոցառումների ծրագիրը հաստատելու մասին» N 650-Լ որոշման N 1 հավելվածի 360.1 կետի համաձայն՝ ՀՀ քաղաքաշինության կոմիտեն 2020 թվականի ընթացքում նախատեսում է պետական բյուջեի միջոցներով մշակել ՀՀ Արագածոտնի մարզի բոլոր համայնքների տարածքներն ընդգրկող միկրոռեգիոնալ մակարդակի համակցված տարածական պլանավորման փաստաթղթերը: Հաշվի առնելով մարզի տարածաշրջանները, բնակավայրերի տեղադիրքը և համայնքների խոշորացումները, մարզի 114 բնակավայրերը ներառվել են 11 պայմանական խմբերում (միկրոռեգիոններ): Համայնքների ղեկավարների հետ քննարկվել և համաձայնեցվել են վերը նշված խմբավորումները, hավաքագրվել և ՀՀ քաղաքաշինության կոմիտեին են տրամադրվել համայնքներում առկա անհրաժեշտ ելակետային տվյալները և նյութերը:

367.1 «Նոր կառուցվող և գոյություն ունեցող տարբեր նշանակության շենքերի և շինությունների անձնագրավորման կարգը հաստատելու մասին» ՀՀ կառավարության որոշման նախագծի ներկայացում

ՀՀ քաղաքաշինության կոմիտեի կողմից մշակվել է «Նոր կառուցվող և գոյություն ունեցող տարբեր նշանակության շենքերի և շինությունների անձնագրավորման կարգը հաստատելու մասին» ՀՀ կառավարության որոշման նախա­գիծը, որը կներկայացվի ՀՀ վարչապետի աշխատակազմ` «Քաղաքաշինության մասին» ՀՀ օրենքում և հարակից օրենքներում լրացումներ և փոփոխություններ կատարելու մասին նախագծի փաթեթի կազմում:

80.1 Համայնքներին սպառնացող վտանգների դասակարգում ըստ առաջնայնության՝ վտանգների, խոցելիության և կարողությունների վերաբերյալ հաշվետվությունների հիման վրա ՀՀ Արագածոտնի մարզի բոլոր համայնքներին տրամադրվել է <<Աղետների ռիսկի կառավարումը տեղական մակարդակում>> ուղեցույցի էլեկտրոնային տարբերակը և, ըստ Արագածոտնի մարզպետի 08.04.2019 թվականին հաստատված՝ <<Արագածոտնի մարզի համայնքների աղետների ռիսկի կառավարման պլանների մշակման գործընթացին աջակցության ցուցաբերման>> պլան-ժամանակացույցի, մարզի բոլոր համայնքներում ցուցաբերվել է համապատասխան մեթոդական օգնություն:

Փարպի համայնքը պլանը համաձայնեցրել և աշխատանքներն ավարտել է, իսկ մյուս համայնքներում այդ ուղղությամբ կատարվող աշխատանքներն ընթացքի մեջ են:

21.1. Առողջ ապրելակերպի, այդ թվում` ծխախոտի օգտագործման և ծխախոտի ծխի վնասակար ազդեցության վերաբերյալ հանրային իրազեկման արշավի իրականացում (հեռուստատեսությամբ` հաղորդումներով, սոցիալական տեսահոլովակներով, ռադիո հաղորդաշարերի, տպագիր մամուլի և ցուցապաստառների միջոցով)

«Ծխելու դեմ պայքարի և շրջակա միջավայրի պահպանության պետական ծրագրի շրջանակներում» Առողջապահության նախարարության կողմից բժշկական կազմակերպություններին հատկացվել են պաստառներ։

23.1. «Թոքերի քրոնիկ օբստրուկտիվ հիվանդության (ԹՔՕՀ) դեմ պայքարի ռազմավարությունը հաստատելու մասին»» Կառավարության որոշման նախագիծը վարչապետի աշխատակազմ ներկայացնելը

ՀՀ Առողջապահության նախարարության կողմից մշակվել է «Թոքերի քրոնիկ օբստրուկտիվ հիվանդության դեմ պայքարի ռազմավարությունը և ռազմավարության կատարումն ապահովող 2019-2023 թվականների միջոցառումների ծրագիրը հաստատելու մասին» ՀՀ կառավարության որոշման նախագիծը:

23.2. «Չարորակ նորագոյացությունների դեմ պայքարի ռազմավարությունը հաստատելու մասին» Կառավարության որոշման նախագիծը վարչապետի աշխատակազմ ներկայացնելը

ՀՀ Առողջապահության նախարարության կողմից մշակվել է **«**Չարորակ նորագոյացությունների դեմ պայքարի ռազմավարությունը և ռազմավարության կատարումն ապահովող 2019-2023 թվականների միջոցառումների ծրագիրը հաստատելու մասին» Հայաստանի Հանրապետության կառավարության որոշման նախագիծը։

23.3. Սիրտ-անոթային հիվանդությունների դեմ պայքարի միջոցառումների ծրագիրը հաստատելու մասին» Առողջապահության նախարարի հրամանի հաստատում

ՀՀ առողջապահության նախարարի կողմից հաստատվել է "Սիրտ-անոթային հիվանդությունների դեմ պայքարի միջոցառումների ծրագիրը" 2019 թվականի օգոստոսի 26-ի թիվ 2341–Լ հրամանը։

24.1. «Բժշկական օգնություն և սպասարկում իրականացնող կազմակերպություններում բնակչությանը մատուցվող բժշկական օգնության և սպասարկման որակի բարելավման տեսլականը հաստատելու մասին» Կառավարության որոշման նախագիծը վարչապետի աշխատակազմ ներկայացնելը:

ՀՀ առողջապահության նախարարության կողմից մշակվել է "**Բժշկական օգնություն և սպասարկում իրականացնող կազմակերպություններում բնակչությանը մատուցվող բժշկական օգնության և սպասարկման որակի բարելավման տեսլականը հաստատելու մասին" ՀՀ Կառավարության որոշման նախագիծը։**

24.2. «ՀՀ առողջապահական համակարգի հնգամյա զարգացման ռազմավարությունը հաստատելու մասին» Կառավարության որոշման նախագիծը վարչապետի աշխատակազմ ներկայացնելը

ՀՀ Առողջապահության նախարարության կողմից մշակվել է **"**Հայաստանի Հանրապետության առողջապահական համակարգի հնգամյա (2020-2025 թվականներ) զարգացման ռազմավարությունը հաստատելու մասին" **ՀՀ Կառավարության որոշման նախագիծը։**

25.1. «Արտաընդերային վիրուսային հեպատիտների կանխարգելման և վերահսկման 2019-2023 թվականների միջոցառումների ծրագիրը հաստատելու մասին» Առողջապահության նախարարի հրամանի հաստատում

Սոցիալական նշանակության առավել տարածված վարակիչ հիվանդությունների դեմ պայքարի շրջանակներում ՀՀ Առողջապահության նախարարի կողմից հաստատվել է «Արտաընդերային վիրուսային հեպատիտների կանխարգելման և վերահսկման 2019-2023 թվականների ազգային ծրագիրը հաստատելու մասին» 27.05.2019թ. N1387–Լ հրամանը։

166.1 Համընդհանուր ներառական հանրակրթության ներդնում, այդ թվում ՝ հատուկ դպրոցների վերակազմակերպման միջոցով Տարածքային մանկավարժահոգեբանական աջակցության կենտրոններ հիմնադրելու մասին ՀՀ կառավարության որոշումների նախագծերի ներկայացում ՀՀ վարչապետի աշխատակազմ:

2019թ. սեպտեմբերից ՀՀ Արագածոտնի մարզում ներդրվել է համընդհանուր ներառական կրթություն

ա/ ՀՀ Արագածոտնի մարզի հանրակրթական դպրոցներում համընդհանուր ներառական կրթության համակարգի անցնելու նպատակով իրազեկման աշխատանքներ են իրականացվել դպրոցների մանկավարժական խորհուրդների նիստերում, ծնողական կոմիտեների և ընդհանուր ծնողական ժողովներում:

բ/ ՀՀ Արագածոտնի մարզի Աշտարակի N 1 հատուկ դպրոցը վերակազմակերպվել է Աշտարակի տարածքային մանկավարժահոգեբանական աջակցության կենտրոնի:

գ/ Արագածոտնի մարզի Աշտարակի Վ.Պետրոսյանի անվան, Ապարանի թիվ 2 հիմնական և Կարինի միջնակարգ դպրոցներում` <<Դասավանդիր Հայաստան>> ծրագրի կողմից վերապատրաստվել են 3 մենթոր, ովքեր վերապատրաստել են այդ դպրոցների ուսուցիչներին:

դ/<<Կրթության առանձնահատուկ կարիքի գնահատում դպրոցական և տարածքային մակարդակներում>> թեմայով վերապատրաստումներ են իրականացվել մարզի 31 դպրոցներում:

ե/ ՀՀ Արագածոտնի մարզի Աշտարակի թիվ 1 հատուկ դպրոցի վերակազմակերպումից հետո 40 աշակերտ տեղափոխվել և իրենց ուսումը շարունակում է ինչպես Արագածոտնի, այնպես էլ Արմավիրի, Լոռու, Կոտայքի մարզերի և Երևանի ուսումնական հաստատություններում:

զ/ Արագածոտնի մարզի հանրակրթական դպրոցներում կրթության առանձնահատուկ պայմանների կարիք ունեցող երեխաների համար ներդրվել են սահ­ման­ված ֆինանսավորման բարձ­րացված չափաքանակ՝ ըստ երեխայի կարիքի ծանրության աստի­ճանի և ուսուցչի օգնականների հաստիքներ:

168.1 ՀՀ Արագածոտնի մարզի հանրակրթական դպրոցների ընդգրկում «Կայուն դպրոցական սնունդ» ծրագրում

Մարզի 101 դպրոց տրամադրում է տաք (6938 երեխա), 16-ը՝ չոր սնունդ (576 երեխա):

178.1 «Մշակույթի պահպանման, տարածման և զարգացման հեռանկարային ծրագրի» ներկայացում Հայաստանի Հանրապետության վարչապետի աշխատակազմ

Ազգային ավանդույթների պահպանման շրջանակներում 2019թ. ընթացքում մարզի հանրակրթական ուսումնական հաստատություններում և համայնքներում կազմակերպվել և իրականացվել են մի շարք միջոցառումներ՝ Սուրբ Սարգիս, Տերընդեզ, Ծաղկազարդ, Զատիկ, Վարդավառ:

Կարևորելով ազգային փոքրամասնությունների դերը իրականցվել է ազգային փոքրամասնությունների ավանդությունների պահպանմանը նվիրված միջոցառումներ (Այդա եզդիտ պահք, Կլոչա սարե սալե, Այդա Խըդր նաբիե):

179.1 Թանգարանային ոլորտի օրենսդրական դաշտի մշակում և ներկայացում Հայաստանի Հանրապետության վարչապետի աշխատակազմ

Արագածոտնի Վարդգես Պետրոսյանի անվան մարզային գրադարանը 2019 թվականի ընթացքում համալրվել է 401 կտոր գրքով: Գրադարանի ընթերցողները օգտվում են համահավաք գրացուցակից:

181.2 Թանգարաններում և գրադարաններում ընդհանուր գիտակրթական ծրագրերի իրականացում

Արագածոտնի Վարդգես Պետրոսյանի անվան մարզային գրադարանում անցկացվել է գրող Անահիտ Արփենի «Անահիտի աղբյուրը» գրքի շնորհանդեսը:

Պերճ Պռոշյանի անվան տուն թանգարանում կազմակերպվել է գիտակրթական քննարկում «մարզի սովորող ուսանողների իրավունքները» թեմայով:

Աշտարակի Հայորդաց տանը տեղի է ունեցել Ամենայն Հայոց կաթողիկոս, ազգային ազատագրական շարժման գործիչ Ներսես Աշտարակեցուն նվիրված գիտաժողով, որին մասնակցել են անվանի գիտնականներ, ուսուցիչներ և ուսանողներ:

182.1 «Քո արվեստը դպրոցում» դրամաշնորհային ծրագրի իրականացում

«Քո արվեստը դպրոցում» մշակութային միջոցառման շրջանակներում մարզի հանրակրթական ուսումնական հաստատություններում անցկացվել են վարպետության դասեր:

182.2 «Բաժանորդային համակարգի ներդրման» ծրագրի իրականացում

«Բաժանորդային համակարգի ներդրման» ծրագրի շնորհիվ մարզի բոլոր հանրակրթական ուսումնական հաստատությունների աշակերտները այցելել են տարբեր թանգարաններ:

182.3 Հայաստանի Հանրապետությունում տաղանդավոր պատանի երաժիշտ-կատարողների զարգացման, կատարելագործման և խրախուսման նպատակային ծրագրի իրականացում

Աշտարակի, Արագածի , Ապարանի , Ոսկեվազի, Թալինի, Ուջանի երաժշտական դպրոցների սաները պարբերաբար մասնակցել են երաժշտական մրցույթ-փառատոնների:

183.3 «Հանրապետության երաժշտական և արվեստի դպրոցների համար երաժշտական գործիքների ձեռքբերման» ծրագրի իրականացում

«Հանրապետության երաժշտական և արվեստի դպրոցների համար երաժշտական գործիքների ձեռքբերման» ծրագրի իրականացման շրջանակներում Աշտարակի, Արագածի և Ուջանի երաժշտական դպրոցները 2020 թվականի փետրվարին կստանան երաժշտական գործիքներ:

9. Հանրային կյանքի բոլոր ոլորտներում կանանց և տղամարդկանց իրավունքների և հնարավորությունների իրացման համար նպաստավոր պայմանների ապահովում`

ՀՀ Արագածոտնի մարզպետարանում հրավիրվել է գենդերային հարցերով զբաղվող մարզային մշտական գործող հանձնաժողովի 2 նիստ: Օրակարգում քննարկվել են ՀՀ Արագածոտնի մարզում կանանց հիմնախնդիրները և կանանց դերը քաղաքականության մեջ: ՀՀ Արագածոտնի մարզի 20 համայնքների ավագանիների կազմում ընդգրկված է 31 կին:<<Հավասարի էստաֆետ>> ծրագրի շրջանակներում մարզպետարանի աշխատակազմի ԸԿԵԻՊ բաժինը ՕքսԵՋեն հիմնադրամի հետ կատարել է այցելություններ մարզի համայնքներ, հանդիպել կանանց և խրախուսել մասնակից դառնալ ՏԻՄ գործընթացներին:

10.1 Ընտանիքում բռնության ենթարկված անձանց աջակցության կենտրոնների ստեղծում, ընտանիքում բռնության դեպքերի հաշվառման և ընտանիքում բռնության ենթարկված անձանց ուղղորդման համակարգի և աջակցության տրամադրման մեխանիզմների ներդրում ինչպես նաև խնդրով զբաղվող տարբեր մարմինների և կառույցների միջև գործընկերային հարաբերությունների ամրապնդում

Կազմակերպվել են հանդիպումներ ԽՀՀ անդամների, կրթության և սոցիալական ոլորտի աշխատողների համար <<Ընտանեկան բռնության կանխարգելման և ընտանեկան բռնության ենթարկված անձանց պաշտպանության մասին >> ՀՀ օրենքի իրազեկման վերաբերյալ, որն իրականացվում էր ՀՀ Ոստիկանության և ՄԱԿ-ի կողմից: Վորլդ Վիժն Հայաստանի <<Հոգատարություն հանուն հավասարության>> ծրագրի շրջանակներում իրազեկման հանդիպումներ են անցկացվել Թալինի և Ապարանի տարածաշրջանների համայնքներում, իրականացվել ծնողավարման և <<Ընտանեկան բռնությունը Հայաստանում. մարտահրավերներ և հնարավորություններ>> թեմայով զրույցներ, ցուցադրվել <<Ժողով Ագռավաձորի գյուղապետարանում>> ինտերակտիվ ներկայացումը:

Մարզում գրանցվել է ընտանեկան բռնության 48 դեպք, որոնց վերաբերյալ տարվել են համապատասխան աշխատանքներ:

12. Մարդկանց թրաֆիքինգի և շահագործման կանխարգելում, թրաֆիքինգի և շահագործման ենթարկված անձանց աջակցության և պաշտպանության քաղաքականության մշակում՝ փոփոխվող իրավիճակին և ստանձնած միջազգային պարտավորություններին համահունչ

Մարզպետարանի աշխատակազմի ԸԿԵԻՊ բաժնի և ոստիկանության համագործակցված աշխատանքների արդյունքում բացահայտվել է թրաֆիքինգի 1 դեպք: Շահագործման ենթարկված կինը տեղավորվել է աշխատանքի, իսկ երեխաները ժամանակավորապես տեղավորվել են բնակչության սոցիալական պաշտպանության հաստատություններում:

Բաժնի մասնագետները ՀՀ Ոստիկանության Աշտարակի անչափահասների հարցերով բաժնի տեսուչների հետ <<Վնասակար երևույթներ՝ երեխայի սեռական անձեռնմխելիության ապահովումը>>, <<Թրաֆիքինգ>> թեմաներով զրույց-հանդիպումներ են անցկացրել մարզի դպրոցներում: